בית הקברות ברחובות

בית הקברות ברחובות ממוקם ברחוב יהודה גורדסקי ברחובות ומשתרע על שטח של כ־140 דונם. זהו קומפלקס של 5 חלקות בתי קברות – הראשונה שבהן היא בית עלמין תר"ן המייסדים, שנוסד בשנת 1891 (תרנ"א).

== היסטוריה ==
בחודש מאי 1891, מעט יותר משנה לאחר הקמתה של רחובות, נהרג יעקב קרלינסקי – צעיר איכריה של המושבה, שהתנחל בה באופן עצמאי (כלומר לא על ידי אגודת "מנוחה ונחלה") – בתאונת רכיבה.
הרעיון לקבור את הנפטר בנחלתו נפסל בשל התנגדותו של ד"ר מזיא, שטען שהמקום קרוב מדי למושבה. אליהו זאב לוין אפשטיין, ממייסדי "מנוחה ונחלה" ומנהל המושבה, תרם חלקה בת 5 דונמים בקצה המרוחק של המושבה, על גבעת חול, להקמת בית עלמין.

במאה ה-20 התרחב בית העלמין והוקמו בו חלקות נוספות. כיום, בית העלמין של רחובות בנוי על 4 חלקות עיקריות:
* בית העלמין הישן – נבנה עד שנת 1950, ובו קבורים מייסדי המושבה ואישים חשובים משנותיה הראשונות של המושבה.
* בית העלמין החדש – נבנה עד שנת 1976, ובו נקברים עד היום תושבי העיר.
* חלקת מכון ויצמן – בו קבורים אנשים שתרומתם לעולם המדע הלאומי והבין-לאומי הייתה גדולה ומשמעותית.
* בית העלמין הצבאי – נוסד ב-1948 בשוליים הדרומיים של בית הקברות הישן. טמונים בו חללי מערכות ישראל (רובם בני העיר רחובות).

== אישים הקבורים בבית העלמין ==
* אפרים קציר – נשיאה הרביעי של מדינת ישראל שביקש להיקבר ברחובות לצד אשתו ולא בחלקת גדולי האומה
* רבי דוד משה רוזנבוים – האדמו"ר השלישי מקרעטשניף ובנו רבי ישראל ניסן רוזנבוים
* אלימלך בר-שאול – הרב הראשי של רחובות
* עמוס דה-שליט – מייסד המחלקות לפיזיקה גרעינית והוראת המדעים במכון ויצמן ואף עמד בראש המכון
* אפרים זק"ש – אשר כיהן כראש המועצה המקומית של רחובות וידוע כ"אבי התימנים"
* אליעזר מרגולין – קולונל שפיקד על הגדודים העבריים במלחמת העולם הראשונה
* חיים לייב פקריס – מחלוצי המחשוב בארץ וחתן פרס ישראל בפיזיקה
* משה סמילנסקי – נשיא התאחדות האיכרים
* אהרן אייזנברג – חלוץ שפעל להרחבת המושבה
* מרדכי אברון – אשר גילה דרך להפיק תוסף תזונה מאצה חד-תאית
* דוד הוגו כהן – ייסד וניהל את המחלקה הגינקולוגית במרכז רפואי קפלן
* אברהם תורג'מן – ניצב במשטרת ישראל.
* חיים גרטי – ביופיזיקאי ישראלי, פרופסור במכון ויצמן למדע וסגן נשיא המכון.
* ענבל פרלמוטר - מייסדת להקת המכשפות ודמות מרכזית בתרבות הישראלית, נולדה ברחובות.
* ישראל טל - אלוף בצה"ל וסגן הרמטכ"ל. אבי מיזם טנק המרכבה. 
* יהודה בארקן - שחקן, מפיק, במאי קולנוע ותסריטאי ישראלי. דמות מרכזית בתרבות הישראלית.

==גלריית תמונות==
<gallery widths="250px" heights="250px">
בית העלמין הישן ברחובות.jpg|
בית הקברות תר"ן (הישן) - מדרגות הכניסה הראשית.jpg|מדרגות הכניסה הראשית לבית הקברות
Photo 1בית הקברות בשעת דימדומים.jpg|
Photo 2בית הקברות בשעת דימדומים.jpg|
משה וצלה סמילנסקי בית קברות תרן רחובות צילום רחלי רוגל.jpg|קברם של צילה ומשה סמילנסקי
Colonel Eliezer Margolin's grave at the old Rehovot cemetery קבר מרגולין בבית העלמין תר"ן ברחובות.jpg|קברו של אליעזר מרגולין
Batya Makov's tombstone at Rehovot's old cemetery קבר בתיה מקוב בבית העלמין תר"ן ברחובות.jpg|קברה של בתיה מקוב
Unknown soldier's grave at Rehovot old cemetery קבר חיל אלמוני בבית העלמין תר"ן רחובות.jpg|קברו של חייל אלמוני בבית הקברות מתקופת מלחמת העולם הראשונה
</gallery>

== קישורים חיצוניים ==

* [https://www.rehovotarchive.org.il/cgi-webaxy/item?620 בית קברות תר"ן (המייסדים)] באתר הארכיון לתולדות רחובות
* [https://www.rehovotarchive.org.il/cgi-webaxy/item?40 בית העלמין תר"ן המייסדים - פרויקט מיפוי ותיעוד] באתר הארכיון לתולדות רחובות

== הערות שוליים ==

קטגוריה:רחובות: גאוגרפיה
רחובות
קטגוריה:רחובות: דת
קטגוריה:רחובות: מבנים